“АСТРАВЕЦКАЯ ПРАЎДА” ПАДЗЕІ І ЛЮДЗІ Большасць раённых газет заходняй Беларусі адлічваюць сваю гісторыю з 1944 года. Так было і з астравецкай “раёнкай”: доўгі час лічылася, што яна пачала выходзіць пасля вызвалення тэрыторыі Беларусі ад немцаў. Аднак прафесар Адам Восіпавіч Мальдзіс, працуючы ў Маскве ў Ленінскай бібліятэцы, адшукаў там сем першых нумароў газеты “Бальшавіцкі арганізатар”, органа Астравецкага райкома партыі і райвыканкома Вілейскай вобласці за подпісам рэдактара С. Грышчанкі. Першы з іх выйшаў у свет 29 мая 1941 года – цяпер гэтая дата лічыцца днём нараджэння нашай газеты.